STIFTELSEN EDVARD GRIEG KORENE
SEGK ETISKE REGLER
SEGK ønsker å skape et trygt og inkluderende arbeidsmiljø både for faste- og midlertidig ansatte og gjester. Vi forventer passende og ansvarlig oppførsel og har derfor utviklet et sett med etiske regler som legges til grunn for alle arbeidsforhold innenfor organisasjonen.
SEGK har nulltoleranse for alle former for trakassering og upassende behandling både på arbeidsstedet og i alle jobbrelaterte sammenhenger utenfor selve arbeidsplassen.
Vær oppmerksom på at din rolle kan gi deg status og makt overfor andre. Som ansatt i SEGK er det forventet at du har en særlig bevissthet om egen adferd, slik at en eventuell maktubalanse ikke utnyttes. 
Vis særlig hensyn overfor personer som har lite erfaring i bransjen, som feks unge ansatte eller frilansere, studenter eller sangere tilknyttet EGU eller barnekorene. Utnytt ikke andres følelser, uvitenhet eller sviktende dømmekraft.

HVA ER ANSVARLIG OPPFØRSEL PÅ JOBB?
*Vi hilser når vi møtes
*Vi tar ansvar for våre oppgaver
*Vi søker og deler informasjon
*Vi holder oss til avtaler
*Vi hjelper andre når det trengs
*Vi stoler på at alle utfører sin jobb og vi blander oss nødig inn i andres saker
*Vi tar imot og lærer av konstruktiv kritikk
*Vi er høflige i all kommunikasjon (vi lytter, er interesserte, forklarer våre synspunkter)
*Vi sladrer ikke eller snakker stygt om andre bak deres rygg

HVA ER UPASSENDE BEHANDLING?
Trakassering og diskriminering er negativ og uønsket oppførsel mot andre mennesker. Det er systematisk, gjentagende oppførsel eller unnlatelser, som:
*Negative og respektløse kommentarer om andres personlige kvaliteter, utseende eller privatliv
*Å ekskludere noen fra arbeidsmiljøet
*Gjentagende, unødvendig innblanding i andres arbeid
* Å rope, skjelle ut, fornærme, baktale og latterliggjøre noen.

*ydmykende, nedsettende og truende oppførsel

*Vold eller trusler om vold

*Upassende bruk av makt
*Sending av upassende meldinger
*Seksuell eller kjønnsbasert trakassering, inkludert støtende materiale, brev, telefonbeskjeder, eposter, vitser, bevegelser og upassende kommentarer og spørsmål om kjønnsidentitet og seksualitet.

*Uønskede forslag, trusler eller krav om seksuell kontakt samtidig som man misbruker sin autoritet eller tillitsposisjon

*All annen uønsket fysisk kontakt

I verste fall kan upassende behandling sette en ansatts helse og arbeidsevne i alvorlig fare.


· SEGK har egne prosedyrer for håndtering av mobbing, trakassering og seksuell trakassering, og regler for varsling av all uønsket og upassende behandling. 











